Psilopogon

Articles with 'species' microformats

Psilopogon ialah genus takur dalam keluarga Megalaimidae yang dahulunya merangkumi hanya satu spesies, takur api (P. pyrolophus). Keputusan pencerakinan filogenetik molekul menunjukkan bahawa genusnya bersarang dalam cabang evolusi yang terdiri daripada takur yang dahulunya disusunkan dalam genus Megalaima yang diusulkan oleh George Robert Gray pada tahun 1841. Oleh kerana Psilopogon telah diusulkan oleh Salomon Müller pada tahun 1835, nama tersebut diutamakan.

Nama Psilopogon menggabungkan psilos dari bahasa Yunani Purba yang bermaksud "terdedah" dan pōgōn yang bermaksud "janggut".

Taksonomi 
Genus Psilopogon telah diperkenalkan pada tahun 1836 oleh semulajadiman Jerman Salomon Müller untuk menampung satu spesies, takur api (Psilopogon pyrolophus), yang oleh itu merupakan spesies jenisnya.

Pada abad ke-19 dan ke-20, kira-kira 19 nama genus telah diusulkan untuk spesies takur dalam koleksi muzium sejarah semulajadi, termasuk Megalaima oleh George Robert Gray pada tahun 1849 dan Mezobucco oleh George Ernest Shelley pada tahun 1889. Penyelidikan filogenetik molekul bagi takur mendedahkan bahawa spesies Megalaima membentuk klad, yang juga termasuk takur api. Takur yang dahulunya disusunkan dalam Megalaima oleh itu dilangkelaskan di bawah genus Psilopogon, yang kini mengandungi 33 spesies.

Sehingga Februari 2023, senarai burung yang diselenggara oleh Frank Gill, Pamela Rasmussen, dan David Donsker bagi pihak Jawatankuasa Ornitologi Antarabangsa (IOC) serta Senarai Semak Clements untuk Burung di Dunia yang diselenggara oleh ahli Universiti Cornell kedua-duanya menganggap Psilopogon cyanotis sebagai subspesies Psilopogon duvaucellii. Takson Psilopogon cyanotis tidak termasuk dalam kajian filogenetik molekul 2013 oleh Robert Jan den Tex dan Jennifer Leonard.

Filogeni

Rujukan 

Genus burung
Psilopogon